Burco: waxaan saaka aroornimadii bookhanay Guri ay jiifaan ill 3 carruur ah oo caafimad darro dhinaca tamarta iyo maskaxda ay haysato, Hadaba annagoo ahayn Koox weriyayal ama saxafiiyin ah ayaa waxan iska raacnay meel magaalada badhtankeeda ah si aan u soo bookhano dadkaasi bukaanka isla markaasna danyarta ah, iyadoo xaafadda dakaasi jooganna ay na gaysay weriye Farxiya C/laahi Maxamed oo ah saxafiyiinta madaxa bannaan ee ku sugan Gobolka, Hadaba isla markii aan xaafadda tagnay waxay markiiba indhahayagu qabteen Guri yar oo Buul caws ama kuwa loo yaqaano aqal soomaali oo dayac badani uu ka muuqday, hadaba qoyskan danyarta ah ayaa haysta ill aa 3 carruur ah oo dhammaantood maskaxda, Jidhka, lafaha iyo dareemayaasha intaba ka liita isla markaasna u baahan Daawayn iyo sidii caafimad ay ku heli lahaayeen, hadaba marka aad Guriga illinkiisa marayso waxaad maqlaysaa dhawaqa carruur aad u yar yar iyo hadaaqa ilmaha jira 3da bilood iyo wixii la mid ah balse marka aad Guriga hore u gasho waxad arkaysaa in waxa dhawaqayaa ama hadaaqayaa ay yihiin ilmo 16 sano jir ah iyo mid kale oo 10 sano jir ah, sidoo kale waxa jirta inankale oo 4 sano jir oo iyana sidoo kale u xanuusan iyo weliba Hooyadood oo markaasi ag fadhiday carrurtaasi, C/samad iyo maxamed waa labada wiil ee 16ka iyi 10 sano jirka ah isla markaasna xaaladooda caafimad aad u liidato, hadaba waxaa an Guriga ku sugnayn markii aan bookhanay aabaha carrurtan, hadaba sida sawirada idinka muuqataba carruurtan ayaan lahayn awood ama tamar ay ku fadhiistan ama ku sarajoogsadaan iyagoo xilli walba iska dhul yaal ah oo sidaas aan markii 1aad ugu soo galnay u jiifa halka markii danbe mid walba hooyada carrurtani soo sara fadhisaya iyado gacmaheeda ku haysa haddii ay sii daysona ana xejin kara fadhiga.
